3. ΝΟΜΟΣ 2106 της 11/12 Μαρτ. 1920 Περί κυρώσεως του Ν.Δ. της 28 Σεπτ./1 Οκτ. 1919 περί επισκευών κολληγικών οικιών. Άρθρ.1.-Οι ιδιοκτήται αγροτικών κτημάτων καλλιεργουμένων επί μορτή ή αντισπόρω ή σχέσει προσομοία τη κολληγική, υποχρεούνται να προβαίνουν εις τας αναγκαίας επισκευάς των ανηκουσών αυτοίς οικιών, ένθα διαιτώνται οι καλλιεργηταί, εάν και καθ’ όσον αι επισκευαί βαρύνουν τον ιδιοκτήτην κατά τας κρατούσας τοπικάς συνηθείας. Οι καλλιεργηταί οφείλουν να συμμορφώνται προς τας εκ των τοπικών τούτων συνηθειών απορρεούσας υποχρεώσεις των. Άρθρ.2.-Ο ιδιοκτήτης του κτήματος, εν ω κείται η προς επισκευήν οικία, καλούμενος παρά παντός ενοίκου ή παρά του προέδρου της κοινότητος, οφείλει εντός δεκαημέρου από της κοινοποιήσεως της προσκλήσεως, να δηλώση, αν δέχηται να προβή εις τας αναγκαίας επισκευάς, οπότε δέον εντός εικοσαημέρου μεν από της κοινοποιήσεως της αρχικής προσκλήσεως να ποιήσηται έναρξιν των επισκευών, εντός δε διμήνου από της αυτής προσκλήσεως να έχη περατώση ταύτας. Άλλως δικαιούται πας ένοικος να προβαίνη εις οιανδήποτε εκ των τριών τούτων περιπτώσεων εις την εξ ιδίων επισκευήν. Η ούτω γενομένη δαπάνη επιβαρύνει τον ιδιοκτήτην, καθίσταται δε απαιτητή αμέσως μετά το πέρας των επισκευών, εκτός εάν ο ιδιοκτήτης εντός δεκαπενθημέρου από της κοινοποιήσεως της προς πληρωμήν προσκλήσεως προσφύγη δι’ αιτήσεώς του εις τον ειρηνοδίκην της περιφερείας αμφισβητών την ακρίβειαν του ζητουμένου ποσού. Ο ειρηνοδίκης, εν συνοπτική διαδικασία, καθορίζει οριστικώς το δια τας επισκευάς καταβλητέον εις τον ιδιοκτήτην ποσόν δι’ ανεκκλήτου αποφάσεώς του, πάραυτα εκτελεστής και εις ουδέν ένδικον μέσον υποκειμένης. Εν τη αποφάσει τούτη εκκαθαρίζονται και καταλογίζονται και άπαντα τα εκ της διαδικασίας ταύτης έξοδα, συμπεριλαμβανομένων και των οδοιπορικών και λοιπών τοιούτων εις περίπτωσιν τυχόν αυτοψίας ή και πραγματογνωμοσύνης, αναλόγως προς την έκτασιν. Ως οδοιπορικά έξοδα ορίζονται δια τον ειρηνοδίκην ή τον νόμιμον αναπληρωτήν του δραχμαί δεκαπέντε (15) δι’ εκάστην οικίαν, εφ’ όσον εγένετο αυτοψία μέχρι τριών οικιών του αυτού συνοικισμού κειμένου εκτός της έδρας και κατά την αυτήν μετάβασιν, ανά δέκα (10) δε δραχμαί εάν ήσαν πλείονες αι προς αυτοψίαν τοιαύται οικίαι. Σελ. 315 Κολλήγοι (επίμορτοι καλλιεργητές) 17.Γ.ε.1-3 Ο τυχόν συμπαραληφθείς πραγματογνώμων αμείβεται και αποζημιούται δι’ ομοίων ποσών, τα δε έξοδα του εκτελούντος χρέη γραμματέως υπολογίζονται εις το ήμισυ των ανωτέρω. Άρθρ.3.-Εάν ο ιδιοκτήτης εντός δεκαημέρου από της κοινοποιήσεως της αρχικής προς επισκευήν προσκλήσεως αρνηθή δι’ εγγράφου απαντήσεώς του εν μέρει την ανάγκην των επισκευών, οφείλει εντός της εικοσαημέρου προθεσμίας του προηγουμένου άρθρου να ποιήσηται έναρξιν των επισκευών, των οποίων την ανάγκην ανεγνώρισεν εν τη απαντήσει του ταύτη. Ο προσκαλέσας τον ιδιοκτήτην δικαιούται δι’ αιτήσεώς του να προσφύγη ενώπιον του ειρηνοδίκου δια τας λοιπάς .  το αυτό δικαίωμα έχει ο καλέσας και εάν ο ιδιοκτήτης εν τη απαντήσει του ηρνήθη καθ’ ολοκληρίαν την ανάγκην των επισκευών. Ο ειρηνοδίκης αποφασίζει, κατά την εν τω προηγουμένω άρθρω διαδικασίαν, επί της αιτήσεως ταύτης, ως και επί πάσης άλλης σχετικής προς τας υπό του παρόντος ρυθμιζομένας υποθέσεις. Επί των υποθέσεων τούτων ο ειρηνοδίκης έχει αποκλειστικήν αρμοδιότητα. Εάν η απόφασις υποχρεοί τον ιδιοκτήτην εις την ενέργειαν των αμφισβητουμένων επισκευών ή τινων εξ αυτών, ορίζεται εν τη αποφάσει προθεσμία ενάρξεως και αποπερατώσεως αυτών, μη δυναμένη να υπερβαίνη τας εν τοις άρθρ. 2 και 7 προς τούτο προβλεπομένας. Εν τη αυτή αποφάσει δύναται να ορισθή και το εις τον αιτούντα καταβλητέον ποσόν, εν περιπτώσει εκτελέσεως των επισκευών τούτων, υπ’ αυτού ή παντός άλλου ενοίκου λόγω μη εμπροθέσμου ενάρξεως ή αποπερατώσεως αυτών υπό του ιδιοκτήτου. Άρθρ.4.-Άπασαι αι εν τω παρόντι διαλαμβανόμεναι προσκλήσεις, δηλώσεις και απαντήσεις συντάσσονται εφ’ απλού χάρτου, δύνανται δε να γίνωνται και ομαδικώς δι’ άπαντα τα μέλη της κοινότητος ή διά τινα εξ αυτών τη μεσολαβήσει του προέδρου της κοινότητος. Αι υπό του παρόντος προβλεπόμεναι κοινοποιήσεις γίνονται ή δια δικαστικού κλητήρος ή δια της αστυνομικής Αρχής, ή και δια παντός άλλου προσώπου εφ’ όσον ο προς ον απευθύνεται η πρόσκλησις παραλαμβάνει ταύτην υπογράφων σχετικήν απόδειξιν διαλαμβάνουσαν την ημερομηνίαν της επιδόσεως του εγγράφου, και συνοπτικώς το περιεχόμενον αυτού. Αι αυταί κοινοποιήσεις θεωρούνται ως νομίμως συντελεσθείσαι, γενόμεναι αδιαφόρως ή προς τον ιδιοκτήτην ή προς τον διευθυντήν ή και προς τον επιστάτην του κτήματος .  εξ αντιθέτου δύναται να γίνη προς τον πρόεδρον της κοινότητος κοινοποίησις απευθυνομένη προς εν ή πλείονα μέλη ταύτης. Αι προς τον ειρηνοδίκην αιτήσεις γίνονται επί χαρτοσήμου δραχμής. Σελ. 316 Άρθρ.5.-Εν περιπτώσει κωλύματος, απουσίας ή ελλείψεως του ειρηνοδίκου και των νομίμων αναπληρωτών του, ή και ανεπαρκείας αυτών λόγω συρροής των δια του παρόντος ρυθμιζομένων υποθέσεων, βεβαιουμένης δι’ αναφοράς του ειρηνοδίκου προς το υπουργείον της Γεωργίας, δύναται ν’ ανατίθεται η εκδίκασις των υποθέσεων τούτων, ή τινων εξ αυτών εις ειρηνοδίκην άλλης περιφερείας, ή τινα των πρωτοδικών του αρμοδίου πρωτοδικείου, οριζομένους δι’ αποφάσεων των επί της Δικαιοσύνης και επί της Γεωργίας υπουργών. Δι’ αποφάσεώς του δύναται ο ειρηνοδίκης να παρατείνη την προς αποπεράτωσιν των επισκευών δίμηνον προθεσμίαν του άρθρ. 2, εάν δια το αυτό κτήμα υποχρεούται κατά τα ανωτέρω ο ιδιοκτήτης να προβή εις επισκευάς πλειόνων των είκοσιν (20) οικιών. Το παρόν Διάταγμα ισχύει από της εν τη Εφημερίδι της Κυβερνήσεως δημοσιεύσεώς του, υποβληθήσεται δε υπό την κύρωσιν της Βουλής, άμα συνερχομένης.